Last saved by: Kaniansky Juraj

OKRESNÁ PROKURATÚRA BANSKÁ BYSTRICA 
Partizánska cesta 1, 975 63 Banská Bystrica 1

Číslo: 2 Pv 271/16/6601-19	Banská Bystrica 07.02.2017 
EEČ: 2-45-16-2017
U Z N E S E N I E
Trestná vec:	obv. XXXXX
Trestný čin:	prečin: neodvedenie dane a poistného podľa § 277 odsek 1, odsek 2 písmeno b Trestného zákona
Rozhodol: 	prokurátor Okresnej prokuratúry Banská Bystrica 
Podľa § 215 odsek 1 písmeno h Trestného poriadku zastavujem trestné stíhanie obvinenej:  
XXXXX
dátum narodenia: XXXXX
trvalé bydlisko: XXXXX 631/27 XXXXX
väzba: nie
ktorá je trestne stíhaná pre trestný čin:
-	prečin: neodvedenie dane a poistného podľa § 277 odsek 1, odsek 2 písmeno b Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
ako osoba zodpovedná za odvod poistného za spoločnosť XXXXX za obdobie mesiacov september až november 2014 a január 2015 a február 2015 zadržala a neodviedla riadne a včas na účet určeného príjemcu - Sociálnej poisťovne pobočka Banská Bystrica, Kapitulská 27, Banská Bystrica poistné na nemocenské poistenie a dôchodkové zabezpečenie za svojich zamestnancov uvedenej spoločnosti, ktoré bolo zrazené z hrubej mesačnej mzdy zamestnancov a to vo väčšom rozsahu predstavujúcom sumu 3.658,32 €, čím si takto voči Sociálnej poisťovni pobočka Banská Bystrica, Kapitulská 27, Banská Bystrica, nesplnil odvodové povinnosti a spôsobil jej spolu škodu v rozsahu 3.658,32 Eur.

lebo zanikla trestnosť činu.

Odôvodnenie:

Dňa 6.7.2016 bolo vyšetrovateľom Odboru kriminálnej polície OR PZ Banská Bystrica na základe podaného trestného oznámenia, začaté trestné stíhanie vo veci zločinu neodvedenie dane a poistného podľa § 277 ods. 1, ods.2 písm. b) Trestného zákona, v jednočinnom súbehu s prečinom nezaplatenie dane a poistného podľa § 278 ods. 1 Trestného zákona na tom skutkovom základe, že neznámy páchateľ, resp. osoba zodpovedná za odvod poistného za spoločnosť XXXXX za obdobie  september 2014 až máj 2015 zadržal a neodviedol riadne a včas na účet určeného príjemcu - Sociálnej poisťovne pobočka Banská Bystrica, Kapitulská 27, Banská Bystrica poistné na nemocenské poistenie a dôchodkové zabezpečenie za svojich zamestnancov uvedenej spoločnosti, ktoré bolo zrazené z hrubej mesačnej mzdy zamestnancov a to vo väčšom rozsahu predstavujúcom sumu 6.206,51 € a za obdobie september  2014 až máj 2015 nezaplatil splatnú daň poistné za sociálne poistenie za zamestnávateľa XXXXX vo väčšom rozsahu predstavujúcom sumu 16.818,61 Eur v prospech príjemcu – Sociálnej poisťovne pobočka Banská Bystrica, Kapitulská 27, Banská Bystrica, čím si takto voči Sociálnej poisťovni pobočka Banská Bystrica, Kapitulská 27, Banská Bystrica, nesplnil odvodové povinnosti a spôsobil jej spolu škodu v rozsahu 23.025,12 Eur. 

Po začatí trestného stíhania bola v priebehu vyšetrovania  vypočutý v procesnom postavení svedka - poškodeného XXXXX - poverený zástupca Sociálnej poisťovne - pobočka Banská Bystrica, ďalej bola v procesnom postavení svedka  k veci vypočutá aj konateľka spoločnosti XXXXX. 

XXXXX zároveň na základe výzvy podľa § 89 ods.l Tr. poriadku prostredníctvom účtovníčky vydala účtovné doklady spol. XXXXX za obdobie 09/2014 až 05/2015.

Do konania boli taktiež zabezpečené aj listinné   materiály a to: súhrnný  podklad neodvedeného a nezaplateného poistného sumár za obdobie 09/2014- 05/2015, výpis z ORSR XXXXX, účtovné doklady spol. AUTO-TRADING za obdobie, ktoré je predmetom dokazovania ako aj iné listiny s vecou súvisiace. 

Z výpovede poverenej pracovníčky  Sociálnej poisťovne vyplýnulo, že Sociálna Poisťovňa - pobočka Banská Bystrica eviduje u podnikateľského subjektu AUTO-TRADING spol.  s.r.o , so šidlom Zvolenská cesta 171, Banská Bystrica, IČÓ:"47'250 364 zä^bdobie- 09/201:4Jaž 05/ 2015' dlžné poistné na nemocenské poistenie a dôchodkové zabezpečenie za zamestnancov v rozsahu 6.206,51 Eur a súčasne nezaplatené poistné za zamestnávateľa v rozsahu 16.818,61 Eur.

Z výpovede svedka XXXXX, vyplývalo, že je jedna z konateľov spoločnosti XXXXX, druhým konateľom je od 27.1.2015 XXXXX, XXXXX a tretím konateľom v roku 2015 do 26.1.2015 bol XXXXX. V mene spoločnost konali spoločne a nerozdielne a za odvody do Sociálnej poisťovne Banská Bystrica bola zodpovedná iba XXXXX. Pán XXXXX bol v tom období už nekonal v mene spoločnosti XXXXX., čakalo sa na jeho zrušenie konateľa. XXXXX mal na starosti iné podnikateľské aktivity ako zabezpečovanie zákaziek, materiálu a vecí súvisiacich s chodom spoločnosti. Predmetom činnosti tejto spoločnosti bol predaj a servis motorových vozidiel. V súčasnosti je spoločnosť v konkurze. Čo sa týka odvodových povinností za spoločnosť XXXXX tieto mala na starosti výhradne XXXXX . Dôvodom neodvedenia a nezaplatenia odvodov v lehote splatnosti mala byť druhotná platobná neschopnost. Prostriedky ktorými spoločnosť v tom čase disponovala boli používané výhradne na udržanie chodu spoločnosti, žiadne iné výdavky spoločnosť neuhrádzala, platili sa výhradne len mzdy zamestnancov.

V zmysle § 89 ods. 1 Tr. poriadku boli dňa 14.09.2016 pre účely vykonania znaleckého skúmania spoločnosťou XXXXX vydané účtovné doklady za obdobie 09/2014 až 05/2015.

Na preverenie výpovedí svedka a posúdenie platobnej schopnosti spol. XXXXX bol dňa 16.9.2016 v zmysle § 142 ods. 1 Trestného poriadku do konania pribratý znalec z odboru ekonómia a manažment, odvetvie financie, účtovníctvo a daňovníctvo, kontroling, financie : XXXXX,  zapísaného v zozname znalcov vedenom Ministerstvom spravodlivosti Slovenskej republiky pod evidenčným číslom 914046.
Menovaný znalec na základe predložených účtovných dokladov vypracoval znalecky posudok č. 27/2016, z ktorého vyplývajú také závery, že spoločnosť na základe predložených bankových výpisov, predložených pokladničných dokladov mala ku dňu splatnosti odvodov dostatok možností uhrádzať odvody len za zamestnancov v prospech oprávneného Sociálnej poisťovne okrem mesiacov december 2014, Marec 2015, Apríl 2015, Máj 2015 . Na odvody za zamestnávateľa nemali dostatok finančných prostriedkov. 

V posudzovanom období konatelia vložili do spoločnosti XXXXX 16.642 Eur a zároveň zo spoločnosti vybrali 16.570 Eur. Z uvedeného vyplýva, že do spoločnosti vložili o 72 Eur viac ako z nej vybrali.

Z konštrukcie skutkovej podstaty trestného činu Nezaplatenie dane a poistného podľa § 278 ods.l Tr. zákona vyplýva, že páchateľ nezaplatí daň, alebo poistné na sociálne poistenie, verejné zdravotné poistenie alebo príspevok na starobné dôchodkové sporenie, v lehote splatnosti, ktorá je určená zákonom. V danom prípade teda páchateľ nekoná to čo mu zákon prikazuje a síce opomenie zaplatiť daň v lehote jej splatnosti. Dôležitým predpokladom trestnej zodpovednosti je solventnosť páchateľa. V prípade, že by páchateľ nemal prostriedky na zaplatenie dane, resp. poistného v lehote splatnosti, nebude trestne zodpovedný. V danom prípade podnikateľský subjekt v čase splatnosti podľa záverov znaleckého posudku č. 27/2016 mal dostatok finančných prostriedkov len za obdobia ktoré sú predmetom výrokovej časti tohto uznesenia a to v rozsahu za obdobie september až november 2014 a január 2015 a február 2015 v rozsahu spolu 3.658,32 Eur.

S poukazom na vyššie uvedené dôkazy a  z nich vyplývajúce rozhodné skutočnosti, najmä vzhľadom na závery znaleckého posudku č. 27/2016 bolo možné v danom prípade skonštatovať, že  XXXXX svojím konaním naplnila všetky povinné pojmové znaky zločinu Neodvedenie dane a poistného podľa § 277 ods. 1 ,ods.2 písm. b) Trestného zákona.

Na podklade dôkazov zabezpečených v rámci vyšetrovania, najmä vzhľadom na závery znaleckého dokazovania vo vzťahu k hospodárskej situácii podnikateľského subjektu bolo uznesením vyšetrovateľa PZ pod XXXXX zo dňa 12.12.2016 podľa § 215 ods. 1 písm. b), ods. 4 Tr. por. zastavené trestné stíhanie v tej časti skutku, pre ktorý bolo začaté trestné stíhanie, resp. za to rozhodné obdobie, počas ktorého nemal podnikateľský subjekt dostatok peňažných prostriedkov na úhradu dlžného poistného. Trestné stíhanie tak bolo konkrétne zastavené za skutok, ktorý sa mal stať na tom skutkovom základe, že osoba zodpovedná za odvod poistného za spoločnosť XXXXX za obdobie september až november 2014 a január 2015 a február 2015 zadržal a neodviedol riadne a včas na účet určeného príjemcu - Sociálnej poistovne pobocka Banska Bystrica, Kapitulska 27, Banska Bystrica poistne na nemocenske poistenie a dochodkove zabezpecenie za svojich zamestnancov uvedenej spolocnosti, ktore bolo zrazene z hrubej mesacnej mzdy zamestnancov a to vo vacsom rozsahu predstavujucom sumu 3.658,32 €, cim si takto voci Socialnej poistovni pobocka Banska Bystrica, Kapitulska 27, Banska Bystrica, nesplnil odvodove povinnosti a sposobil jej spolu skodu v rozsahu 3.658,32 Eur. 
Za zostavajúce obdobie, v ktorom mal podnikateľský subjekt podľa znalca dostatok peňažných prostriedkov na úhradu poistného, teda za obdobie mesiaca september až november 2014 a január a február 2015 bolo zodpovednej osobe za odvod poistného predmetného podnikateľského subjektu, teda XXXXX, nar. XXXXX vznesené obvinenie, tak ako je to uvedené vo výrokovej časti uznesenia podľa § 206 ods. 1 Tr. por.

Nakoľko však po vznesení obvinenia XXXXX ako konateľka spol. XXXXX, vykonala úhradu dlžného poistného za obdobie mesiaca september až november 2014 a január a február 2015 v plnom rozsahu t. j. vo výške 3.658,32€ teda bola splnená podmienka vyjadrená v § 86 písm. e) Tr. zák. o účinnej ľútosti, vyšetrovateľ PZ predložil už spomínaný návrh na zastavenie trestného stíhania voči menovanej.

Prečinu neodvedenia dane a poistného podla § 277 ods. 1 Trestného zákona
sa dopusti ten, kto v malom rozsahu zadrží a neodvedie určenému príjemcovi splatnú dan, poistne na sociálne poistenie, verejne zdravotne poistenie alebo príspevok na starobné dôchodkove sporenie, ktoré zrazí alebo vyberie podla zákona, v úmysle zadováziť sebe alebo inému neopravnený prospech.
 Podla § 125 ods. 1 Trestného zákona škodou malou sa rozumie škoda prevyšujúca sumu 266.- Eur. Škodou väčšou sa rozumie suma dosahujúca najmenej desaťnásobok takej sumy, teda čiastka vo výške 2 660.- Eur. Tieto hľadiská sa použijú rovnako na určenie výšky prospechu, hodnoty veci a rozsah činu.

Podla ustanovenia § 86 Trestného zákona v ktorom je uvedene: „Trestnosť trestného činu zaniká aj vtedy, ak ide o trestný čin, pričom podla ods. 1 pism. e) tohto ustanovenia - neodvedenia dane a poistného podla § 277 Trestného zákona alebo nezaplatenia dane a poistného podla § 278 Trestného zákona, ak splatná dan a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Vzhľadom k tej skutočnosti, že obv. XXXXX ako zodpovedná konateľka spoločnosti si napokon svoju povinnosť dodatočne splnila, resp.  dlžné poistné zaplatila v rozsahu, ktorý jej bol kladený za vinu  a to v zákonom stanovenom období pred skončením vyšetrovania, bolo potrebné rozhodnúť tak, ako je to uvedené vo výrokovej časti tohto uznesenia.

 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Kaniansky 
prokurátor